પણ પછીથી સલમાનને હમ આપકે હૈ કોન જેવી સમાજ સંસ્કારી ફિલ્મ મળી ગઈ અને તે એકલા હાથે સુપરસ્ટાર બની ગયો. સલમાન નવા ટ્રેન્ડને લાવનારા છે એટલે સલમાન છે ? આ વસ્તુ ગેરેન્ટી સાથે કહી શકુ. મૈંને પ્યાર કિયા અને બાદમાં ઘણી ફિલ્મોમાં સલમાને પોતાનો શર્ટ ઉતાર્યો અને વાળ બતાવ્યા. બોડી તો સુકલકડી હતું. સલમાનની આ જ સ્ટાઈલના કારણે તેની મહિલા મિત્રો તેની દિવાની હતી. ભાઈ અરબાઝ ફિલ્મોમાં એન્ટ્રી મારી ચૂક્યો હતો, તે પણ નેગેટિવ કિરદારથી પણ ફેન્સને તે એટલો પસંદ ન આવ્યો જેટલો સલમાન. સોહેલે સલમાન સાથે પ્યાર કિયા તો ડરના ક્યા નામની ફિલ્મ બનાવવાનું મન બનાવી લીધુ. સલમાન કંઈક નવું કરવા માગતો હતો. ઔઝાર ફિલ્મમાં તેણે પોતાના શર્ટલેસ અંદાજનો પરચો આપેલો, પણ તે ક્યારે આવે અને જાય ખબર ન પડે. ભાઈ સોહેલે સલમાનને હવે ફુલ શર્ટલેસ સોંગ આપવાનું વિચાર્યું. અને તે ફિલ્મનું પહેલું ગીત અને સલમાને દુનિયામાં પોતાની બોડીનું ઘેલું ચડાવી દીધું. ઓ ઓ જાનેજાનામાં સલમાનના ડાન્સે સૌને દિવાના કર્યા. બોડિબિલ્ડર અને ઘણા એક્ટરોની બોડી બનાવવામાં જેમનો ફાળો છે, તે સત્યજીત ચોરસિયાના મતે, ‘સલમાન ખાનની બોડી એક પરફેક્ટ બોડી છે. સલમાનની બોડીમાં કોઈપણ પ્રકારના નિશાન પણ નથી.’ તો શું શર્ટલેસ અંદાજમાં ફેન્સને દિવાના કરવા તે સલમાનનો ચાર્મ છે ?